laion/Wikipedia-Exotic huggingface dataset:
মাজাহির উলুম সাহারানপুর

মাজাহির উলুম সাহারানপুর (উর্দু: مظاہر علوم سہارنپور‎‎) ভারতের উত্তরপ্রদেশের সাহারানপুর জেলায় অবস্থিত একটি মাদ্রাসা। এটি ভারতের বৃহত্তম দেওবন্দি মাদ্রাসাগুলোর মধ্যে অন্যতম। ছাত্রসংখ্যা ও ধর্মতাত্ত্বিক শিক্ষার আগ্রহের ক্ষেত্রে দারুল উলুম দেওবন্দের পরেই এর অবস্থান। দারুল উলুম দেওবন্দের অনুসরণে ১৮৬৬ সালের মে মাসে দেওবন্দ প্রতিষ্ঠার ৬ মাস পর সাদাত আলী সাহারানপুরীর হাতে এর ভিত্তিপ্রস্তর স্থাপিত হয়। মাজহার নানুতুবির নামে এই মাদ্রাসার নামকরণ করা হয়েছে। মাদ্রাসাটির প্রাথমিক উন্নয়নে আহমদ আলী সাহারানপুরির গুরুত্বপূর্ণ ভূমিকা ছিল। প্রতিষ্ঠালগ্ন থেকে পর্যায়ক্রমে রশিদ আহমদ গাঙ্গুহি, খলিল আহমদ সাহারানপুরী, আশরাফ আলী থানভী এই মাদ্রাসার পৃষ্ঠপোষকতা করেছেন। এই মাদ্রাসার সাথে সংযুক্ত পণ্ডিতরা হাদিস অধ্যয়নের ক্ষেত্রে উল্লেখযোগ্য অবদান রেখেছেন এবং বিংশ শতাব্দীর গোড়ার দিকে ভারতে উদ্ভূত একটি বিশ্বব্যাপী ধর্মীয় আন্দোলন, তাবলিগ জামাতের সাথে ঘনিষ্ঠ সম্পর্ক বজায় রেখেছেন। দারুল উলূম দেওবন্দ প্রতিষ্ঠার ছয় মাস পরে মাওলানা আহমদ আলী সাহারানপুরী, মাওলানা মাজহার আলী নানোতাভী এবং মাওলানা সাদাদ আলী ফকিহ ৯ নভেম্বর ১৮৬৬ সালে মাজাহির উলূম প্রতিষ্ঠা করেছিলেন। এটি প্রথমে মাওলানা রশিদ আহমদ গঙ্গোহী দ্বারা পৃষ্ঠপোষকতা লাভ করেছিল। মাওলানা খলিল আহমদ সাহারানপুরীর সময় এটি খ্যাতির সর্বোচ্চ শিখরে পৌছেছিল। ১৯৮৮ সালে মাদ্রাসায় আমেন-এ-আম (সাধারণ সম্পাদক) পদটি প্রতিষ্ঠিত হয় এবং মুহাম্মদ তালহা কান্ধলভী এর প্রথম সাধারণ সম্পাদক হন। তিনি ১৯৯৩ সাল পর্যন্ত এই পদে ছিলেন। মুহাম্মদ জাকারিয়া কান্ধলভী এবং মুহাম্মদ ইউনূস জৌনপুরী মাজাহিরের হাদীসের অধ্যাপক ছিলেন। ১৯৯৫ সালে এখান থেকে আল মাজাহির প্রকাশিত হয়। খলিল আহমদ সাহারানপুরী মুহাম্মদ জাকারিয়া কান্ধলভী মাওলানা মুহাম্মাদ ইউসুফ কান্ধলভী (দ্বিতীয় আমীর তবলিগ জামায়াত )। মুহাম্মদ ইদ্রিস কান্ধলভী ( সীরাতুল মোস্তফার রচয়িতা)। মাহমুদ হাসান গঙ্গোহি, দারুল উলূম দেওবন্দের প্রাক্তন গ্র্যান্ড মুফতি। মুহাম্মদ ইউনূস জয়নপুরী, মাজাহির উলূমের সাবেক শায়খ আল-হাদীস, সাহারানপুর। মাওলানা ইশিক ইলাহী বুলন্দশহরী জাফর আহমদ থানভী আবদুর রহমান ইবনে ইউসুফ মাঙ্গেরা মাওলানা ইফতিখার উল হাসান ইউসুফ মোতালা মুহাম্মদ ইউনুস জৌনপুরী উত্তরপ্রদেশের শিক্ষাপ্রতিষ্ঠানের তালিকা Esposito, John L. (২০০৩)। Mazahir al-Ulum। The Oxford Dictionary of Islam (ইংরেজি ভাষায়)। Oxford University Press। আইএসবিএন 978-0-19-512558-0।  নদভী, আবুল হাসান আলী হাসানী (১৯৮০)। Muslims in India। লখনউ, ভারত: মজলিসে তাহকিকাত ওয়া নাশরিয়াতে ইসলাম। পৃষ্ঠা ৯১। আইএসবিএন 1905837534।  রিজভী, সৈয়দ মেহবুব (১৯৮১)। History of Darul Uloom Deoband [দারুল উলুম দেওবন্দের ইতিহাস]। ১। এফ. কুরাইশি, মুরতাজ হুসাইন কর্তৃক অনূদিত। দেওবন্দ: ইদারায়ে এহতেমাম। পৃষ্ঠা ১৮০। ওসিএলসি 20222197।  সৈয়দ মেহবুব রিজভী। History of The Dar al-Ulum Deoband (খণ্ড ১) (১ম মুদ্রণ, ১৯৮০ সংস্করণ)। ইদারা-ই-এহতেমাম, দার আল-উলুম দেওবন্দ। পৃষ্ঠা ৩৫৬।  Rafiuddin Haneef Qasmi (সেপ্টেম্বর ২০১৯)। "Mawlana Muhammad Talha: Life and Services"। দারুল উলুম দেওবন্দ। সংগ্রহের তারিখ ৫ এপ্রিল ২০২০।  "Madrasa Mazahir Uloom Saharanpur 1866-2011"। Deoband.net। ২৩ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "Shaykh Zafar Ahmad Uthmani"। ১৮ জানুয়ারি ২০১১। সংগ্রহের তারিখ ২৬ এপ্রিল ২০২০।  ULMA-E-MAZAHIR-UL-ULOOM SAHARANPUR Fatawa Mazahir-ul-Uloom By Shaykh Khaleel Ahmad Saharanpuri উলামায়ে মাজাহির উলুম সাহারানপুর ইতিহাস
ভিয়েতনামের মসজিদের তালিকা

এটি ভিয়েতনামের মসজিদগুলোর একটি তালিকা। ভিয়েতনামে ইসলাম মসজিদের তালিকা উইকিমিডিয়া কমন্সে ভিয়েতনামের মসজিদের তালিকা সংক্রান্ত মিডিয়া রয়েছে।
হারিস ইবনে কালাদা

হারিস ইবনে কালাদা (আরবি: الحارث بن کلدة; মৃত্যু: ১৩ হিজরী /৬৩৪-৩৫ খ্রি.) একজন আরব চিকিৎসক ও ইসলামের নবী মুহাম্মদের সাহাবি ছিলেন। কথিত আছে যে তিনি ইসলামের আবির্ভাবের আগে চিকিৎসা জ্ঞান আহরণের জন্য গোন্ডিশাপুর ভ্রমণ করেছিলেন। Dols, Michael W. (১৯৮৩)। "The Leper in Medieval Islamic Society"। Medieval Academy of America। 58 (4): 891–916। জেস্টোর 2853789।  Shahid, Irfan (২০১০)। Byzantium and the Arabs in the Sixth Century, Part 2। Harvard University Press। পৃষ্ঠা 179। আইএসবিএন 0884023478।  সি. পেল্যাট, "আল-হারিস বিন কালাদা," ইআই২, সম্পূরক অংশ (১৯৮০)। "The Essay on the Natural Questions of al-Ḥārith"। Islamic Medical Manuscripts। সংগ্রহের তারিখ ২২ সেপ্টেম্বর ২০১২।
এস কে বি এম ডিগ্রি কলেজ

এস কে বি এম ডিগ্রী কলেজ বা সৈয়দ কামসর-ও-বার মুসলিম ডিগ্রী কলেজ (পূর্বে মুসলিম রাজপুত ইন্টার কলেজ নামে পরিচিত) ভারতের উত্তরপ্রদেশ রাজ্যের দিলদারনগর শহরের পূর্ব দিকে অবস্থিত একটি শিক্ষাপ্রতিষ্ঠান। এসকেবিএম ইন্টার কলেজ ২০১৩ সালে একটি ডিগ্রি কলেজ এর মর্যাদা পাই। এটি গাজীপুর জেলার প্রাচীনতম কলেজগুলির মধ্যে একটি যা ১৯৩৮ সালে মুসলিম রাজপুত উচ্চ বিদ্যালয় হিসাবে প্রতিষ্ঠিত হয় এবং ১৯৯৯ সালে সৈয়দ কামসার-ও-বার মুসলিম ইন্টার কলেজ, দিলদারনগর নামে নামকরণ করা হয়। মোহাম্মদ সৈয়দ খান সারা জীবন কামসর-ও-বারের শিক্ষার মান উন্নয়নের চেষ্টা করেছিলেন। তিনি ১৮৯৪ সালে ঐতিহাসিক গ্রাম উসিয়ায় জন্মগ্রহণ করেছিলেন। প্রথম বিভাগের সাথে প্রেসিডেন্সি কলেজ থেকে বিএ (অনার্স) শেষ করার পর তিনি পাটনার পাটনা কলেজে লেকচারার হিসেবে যোগদান করেন। জয়প্রকাশ নারায়ণ তাঁর ছাত্র ছিলেন। পরে তিনি বিহারের ডেপুটি কালেক্টর পদে নিযুক্ত হন। ১৯৩৮ সালে তিনি দিলদার নগরে মুসলিম রাজপুত উচ্চ বিদ্যালয় প্রতিষ্ঠা করেন। ১৯৪৯ সালে রাজপুত উচ্চ বিদ্যালয়টি মুসলিম রাজপুত ইন্টার কলেজে পরিণত হয়। ১৯৬৯ সালে রাজপুত ইন্টার কলেজটির নতুন নামকরণ করা হয় সৈয়দ কামসর-ও-বার মুসলিম ইন্টার কলেজ। তিনি ১৯৬৬ সালে মারা যান এবং তাকে পাটনাতে দাফন করা হয়। সরকারী ওয়েবসাইট ওয়েব্যাক মেশিনে আর্কাইভকৃত ৩০ জানুয়ারি ২০১৯ তারিখে
বালান্দ মসজিদ

বালান্দ মসজিদ, যার অর্থ "উপরের মসজিদ", হলো উজবেকিস্তানের প্রাচীন শহর বুখারার একটি ঐতিহাসিক মসজিদ। পুরো ঐতিহাসিক পুরানো শহরটি সহ মসজিদটি ইউনেস্কো দ্বারা বিশ্ব ঐতিহ্যবাহী স্থান হিসাবে নিবন্ধিত, এই ছোট মসজিদটি ১৬ শতকের শুরুতে শহরের দক্ষিণ অংশে নির্মিত হয়েছিল। মসজিদটিতে শীত এবং গ্রীষ্মের প্রতিটির জন্য আলাদা আলাদা প্রার্থনা ঘর আছে। প্রথমটি ঘনকাকৃতি ভবনের অভ্যন্তরে অবস্থিত, এর বাইরে একটি আইওয়ান আছে এবং অভ্যন্তরে মোজাইক দ্বারা সজ্জিত। শীতের ঘরটি ফ্রেস্কো, মোজাইক, ফুলের থিম দিয়ে সোনালি বার্নিশে সজ্জিত। ছাদটি অলঙ্কৃত কাঠের তক্তা দিয়ে আবৃত। ছাদের নিচের দেয়ালগুলো সোনার শিলালিপি সহ ষড়ভুজাকার কারুকাজ দ্বারা আচ্ছাদিত। আইওয়ানটি গ্রীষ্মের প্রার্থনা কক্ষ হিসাবে ব্যবহার করা হয়। আইওয়ানের কলামগুলো কাঠের তৈরি মুকার্নার সজ্জায় সজ্জিত। আইওয়ানের ছাদ এবং কলামগুলো ১৯ শতকের তৈরি। উজবেকিস্তানে ইসলাম 602. ইউনেস্কো উইকিমিডিয়া কমন্সে বালান্দ মসজিদ সংক্রান্ত মিডিয়া রয়েছে।
আলা আল-হাযরামী

আলা আল-হাযরামী (আরবি: العلاء الحضرمي) হলেন খ্রিস্টীয় সপ্তম শতাব্দীতে মুহাম্মদ কর্তৃক প্রেরণ করা কুয়েত থেকে রাস-আল-খাইমাহ পর্যন্ত অঞ্চলে ইসলাম প্রচারের জন্য এক হাযরামী দূত। তিনি ইয়েমেনের হাযরামাউত থেকে এসেছিলেন। ইসলামের আগমনের পূর্বে বাহরাইন অঞ্চলের বাসিন্দারা বেশিরভাগ পৌত্তলিক ছিলেন যারা আউয়ালের মতো দেবদেবীদের মূর্তির উপাসনা করতো এবং সেখানে কিছু জরথুস্ত্রীয় এবং ইহুদিও বাস করতো। ইসলাম সপ্তম শতাব্দীতে আরব উপদ্বীপে দ্রুতবেগে ছড়িয়ে পড়ে এবং প্রতিমা উপাসকদের উপড়ে ফেলে। মুহম্মদ তার প্রথম দূত আবু আল-আলা আল-হাযরামীকে বাহরাইনের শাসক মুনজির ইবনে সাওয়া আল তামিমির কাছে প্রেরণ করেন, সেসময়ে কুয়েত থেকে ওমানের উত্তরে আল-হাসা এবং বাহরাইন দ্বীপপুঞ্জসহ সমুদ্র উপকূল পর্যন্ত ইসলাম বিস্তার লাভ করেছে, ৬২৮ খ্রিস্টাব্দে তাকে এবং আব্দুল কায়েস গোত্রকে ইসলামের দিকে আমন্ত্রণ জানিয়েছিলেন। মুনজির মুহাম্মদের আহ্বানে সাড়া দিয়ে তার ইসলাম গ্রহণের ঘোষণা দেন এবং বাহরাইন অঞ্চলে বসবাসকারী কিছু পারসিক সহ বাহরাইন অঞ্চলের সমস্ত আরব অধিবাসীও ইসলাম গ্রহণ করেন, আর এভাবেই বাহরাইন অঞ্চলে ইসলামিক যুগের সূচনা হয়েছিল। ফলে মুহাম্মদ আবু আল আলা আল-হাযারামীকে বাহরাইনে জিজিয়া (ধর্মীয় কর) আদায়ের জন্য তাঁর প্রতিনিধি হিসাবে নিযুক্ত করেন। ৬৩২ খ্রিস্টাব্দে মুহাম্মদের মৃত্যুর পরে বাহরাইনের জনসংখ্যার বিরাট অংশ পৌত্তলিকতায় ফিরে যায় এবং ইসলামী সাম্রাজ্যের বিরুদ্ধে বিপুল সংখ্যক আরব উপজাতি বিদ্রোহ করে। ফলস্বরূপ, নতুন খলিফা আবু বকর আল-হাযারামীকে একটি বিশাল আকারের সেনাবাহিনী নিয়ে বাহরাইনে প্রেরণ করেন এবং সেখানে তিনি বিদ্রোহীদের সফলভাবে পরাজিত করতে সক্ষম হন। তিনি বাহরাইনে ৬৩৪ খ্রিস্টাব্দ পর্যন্ত শাসন করেন, পরে নতুন খলিফা উমর প্রথমবার নৌপথে পার্স আক্রমণে ব্যর্থ হওয়ার পরে তাঁর জায়গায় উসমান ইবনে আবি আল-আলাস তাকাফিকে স্থলাভিষিক্ত করেন। আল হাযারামী ৬৩৩ খ্রিস্টাব্দে মৃত্যুবরণ করেন। বাহরাইনে আল-হাযরামির নামে একাধিক রাস্তা এবং একটি স্কুল রয়েছে। মুনজির ইবনে সাওয়া আল-তামিমির কাছে লেখা মুহাম্মদের চিঠিটি এবং মুহাম্মদের সিলমোহর বাহরাইনের হুরা জেলার বাইত আল কুরআন জাদুঘরে এখনও সংরক্ষিত রয়েছে যা সকলের দেখার জন্য উন্মুক্ত। সালাফ সাহাবা খামিস মসজিদ বাহরাইনে ইসলাম বাহরাইন পূর্ব আরব Whelan, John (১৯৮৩)। Bahrain: A MEED Practical Guide। Taylor & Francis। পৃষ্ঠা 22। আইএসবিএন 9780950521176।  al-‘Umâl Fî Sunan al-Aqwâl Wa al-Af‘âl, hadîth n° 8951. ‘Uyûn al-Akhbâr 2/18.
আবোল তাবোল

আবোল তাবোল সুকুমার রায়ের বিখ্যাত "ননসেন্স ছড়া" সংকলন। এটি ১৯২৩ সালে ইউ রায় এন্ড সন্স থেকে প্রকাশিত হয়। এই সংকলনে মোট ছড়ার সংখ্যা ৫০টি, যার মধ্যে ৭টি বেনামে লেখা হয়েছে।এবং তিনি এটি বাবু সমাজ কে সমালোচনা করার জন্য লিখেছিলেন। এটির দ্বারা তিনি গান্ধীজির অহিংসা সত্যাগ্রহ নীতির বিরোধিতা করেন। ছোটদের উদ্দেশ্যে লেখা সুকুমার রায় কবিতাগুলির মধ্যে লুকিয়ে রয়েছে তৎকালীন সমাজ, সংস্কৃতি ও রাজনৈতিক আবহের প্রচ্ছন্ন রূপ। প্রায় শতবর্ষ পূর্বে লেখা কবিতাগুলি আজও বাংলা তথা বাঙালি মানসে সমান প্রাসঙ্গিক। অবাক কাণ্ড আবোল তাবোল আহ্লাদী একুশে আইন কাঠবুড়ো কাতুকুতু বুড়ো কাঁদুনে কি মুস্কিল কিম্ভূত কুম্‌ড়োপটাশ কৈফিয়ত খিচুড়ি খুড়োর কল গন্ধ বিচার গল্প বলা গানের গুঁতো গোঁফ চুরি চোর ধরা ছায়াবাজি ট্যাঁশ্ গরু ঠিকানা ডানপিটে দাঁড়ে দাঁড়ে দ্রুম ন্যাড়া বেলতলায় যায় ক’বার নারদ নারদ নোট বই প্যাঁচা আর প্যাঁচানি পালোয়ান ফস্‌কে গেল বাবুরাম সাপুড়ে বিজ্ঞান শিক্ষা বুঝিয়ে বলা বুড়ির বাড়ি বোম্বাগড়ের রাজা ভয় পেয়ো না ভাল রে ভাল ভূতুড়ে খেলা রামগরুড়ের ছানা লড়াই-ক্ষ্যাপা শব্দকল্পদ্রুম সৎ পাত্র সাবধান ﻿হাত গণনা হাতুড়ে হুঁকোমুখো হ্যাংলা হুলোর গান পাগলা দাশু অনুসূর্য, নাবীল (৩০ অক্টোবর ২০১৩)। "কী পড়বে: আবোল তাবোল"। বিডিনিউজ টোয়েন্টিফোর ডটকম। ২৯ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৭।  অনুসূর্য, নাবীল (১৪ জুন ২০১৬)। "সুকুমার রায়ের 'আবোল তাবোল'"। এনটিভি অনলাইন। সংগ্রহের তারিখ ২২ ডিসেম্বর ২০১৭। [স্থায়ীভাবে অকার্যকর সংযোগ] বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: আবোল তাবোল
মাগক-ই-কুরপা মসজিদ

মাগোক-ই-কুরপা মসজিদ হলো উজবেকিস্তানের বোখারা শহরের একটি ঐতিহাসিক মসজিদ। এটি ১৬৩৭ সালে নির্মিত হয়েছিল। মসজিদটি বুখারার ঐতিহাসিক কেন্দে অবস্থিত, পো-ই-কল্যাণ প্রায় ২৫০ মিটার দক্ষিণ-পশ্চিমে এবং তোকি-তেলপাক-ফুরুশনের ব্যবসায়ের কেন্দ্র থেকে ১০ মিটার পশ্চিমে। মসজিদটি ইউনেস্কোর বিশ্ব ঐতিহ্যবাহী স্থানের অংশ। মাগক-ই-কুরপা মসজিদটির আয়তক্ষেত্রাকারে ১৫×২৪ বর্গ মিটার পর্যন্ত বিস্তৃত। এটি দুটি তলাবিশিষ্ট ভবন, নীচের তলাটি একটি প্রায় পুরো পৃথিবী পৃষ্ঠের নিচে। যার কারণে মসজিদের নামে "মাগোক-ই" সংযোজন করা হয়, যার অর্থ "গর্তে" বা "পাতালে"। অপর একটি "অন্তর্ভূমি" মসজিদ মাগক-ই-আত্তারি মসজিদ, প্রায় ১৫০ মিটার দক্ষিণ-পূর্ব দিকে অবস্থিত। মসজিদটিতে বারোটি গম্বুজ রয়েছে। প্রধান গম্বুজটি নলাকার কেদারের উপর অবস্থিত এবং মাটি থেকে উচ্চতা প্রায় ২০ মিটার। উজবেকিস্তানের মসজিদের তালিকা 602. ইউনেস্কো উইকিমিডিয়া কমন্সে মাগক-ই-কুরপা মসজিদ সংক্রান্ত মিডিয়া রয়েছে।
ভারতের ইসলামি বিশ্ববিদ্যালয় ও কলেজের তালিকা

এটি ভারতের উল্লেখযোগ্য ইসলামী বিশ্ববিদ্যালয় এবং কলেজ এবং আধুনিক বিশ্ববিদ্যালয় এবং ইনস্টিটিউটের একটি তালিকা। ইসলামী কলেজসমূহের সমন্বয় জমিয়াতুল হিন্দ আল ইসলামিয়া আল জামে-অতুল-ইসলামিয়া, ফয়েজাবাদ আল জামিয়া আল ইসলামিয়া, সান্থাপুরম, মালাপ্পুরম, কেরল আল জামিয়াতুল আশরাফিয়া, মোবারকপুর, উত্তর প্রদেশ আরুষিয়া মাদ্রাসা, কিলাকারাই, তামিলনাড়ু বাকিয়াত সালিহাত আরবি কলেজ,ভেলোর, তামিলনাড়ু দারুল হুদা ইসলামিক বিশ্ববিদ্যালয়, চেমমাদ, কেরালা দারুল উলূম দেওবন্দ, উত্তর প্রদেশের দেওবন্দ দারুল উলূম নাদওয়াতুল উলামা, লখনউ, উত্তর প্রদেশ জামিয়া সালাফিয়া, বারাণসী, উত্তর প্রদেশ জামিয়া আমজাদিয়া রিজভিয়া, ঘোসি, উত্তর প্রদেশ জামিয়া আরিফিয়া, সাইয়েদ সরওয়ান, উত্তর প্রদেশ জামিয়া দারুসালাম, ওমেরাবাদ, তামিলনাড়ু জামিয়া ইসলামিয়া ভাটকাল, ভাটকাল, কর্ণাটক জামিয়া মোহাম্মদিয়া মনসুরা, মালাগাঁও, মহারাষ্ট্র জামিয়া নিজামিয়া, হায়দরাবাদ, তেলেঙ্গানা জামিয়া নূরিয়া আরবি কলেজ, পাট্টিকাড, কেরল জামিয়া নুসরাথুল ইসলাম, রান্ডাথানী, কেরাল জমিয়াতুর রাজা, উত্তর প্রদেশের রায়বেরেলি মানজার-ই-ইসলাম, বেরিলি, উত্তর প্রদেশ মারকাজু সাকাফাতি সুন্নিয়াহ, কোঝিকোড, কেরল আলিয়া বিশ্ববিদ্যালয়, কলকাতা, পশ্চিমবঙ্গ আলিগড় মুসলিম বিশ্ববিদ্যালয়, আলিগড়, উত্তর প্রদেশ বিএস আবদুর রহমান ক্রিসেন্ট বিজ্ঞান ও প্রযুক্তি ইনস্টিটিউট, তামিলনাড়ুর ভান্ডালুর জামিয়া হামদর্দ, নয়াদিল্লি, দিল্লি জামিয়া মিলিয়া ইসলামিয়া, নয়াদিল্লি, দিল্লি খাজা মঈনুদ্দিন চিশতী উর্দু, আরবি-ফারসি বিশ্ববিদ্যালয়, লখনউ, উত্তর প্রদেশ মোহাম্মদ আলী জওহর বিশ্ববিদ্যালয়, রামপুর, উত্তর প্রদেশ, উত্তর প্রদেশ মাওলানা মাজহারুল হক আরবি ও পারস্য বিশ্ববিদ্যালয়, পাটনা, বিহার নূরুল ইসলাম সেন্টার ফর উচ্চশিক্ষা, কুমারকোভিল ওসমানিয়া বিশ্ববিদ্যালয়, হায়দ্রাবাদ, তেলেঙ্গানা ইসলামিক বিজ্ঞান ও প্রযুক্তি বিশ্ববিদ্যালয়, আওন্তিপোড়া, জম্মু ও কাশ্মীর মিল্লাত কলেজ, দ্বারভাঙা আল-আমীন এডুকেশনাল সোসাইটি, বেঙ্গালুরু আল-আমীন মেডিকেল কলেজ, বিজাপুর মা'দিন একাডেমি, সোলাথ নগর মারকাজ ল কলেজ, কোজিকোড, কেরাল এমইএ ইঞ্জিনিয়ারিং কলেজ, মালাপুপুর, কেরাল ইন্ডিয়ান ইনস্টিটিউট অফ মেডিকেল সায়েন্স অ্যান্ড রিসার্চ, জলনা মাওলানা আজাদ কলা ও বিজ্ঞান কলেজ, আওরঙ্গবাদ মাওলানা মুখতার আহমেদ নাদভী টেকনিক্যাল ক্যাম্পাস, মালেগাঁও জামাল মোহাম্মদ কলেজ, তিরুচিরাপল্লী এমএএম কলেজ অফ ইঞ্জিনিয়ারিং, তিরুচিরাপল্লী এমএসএস ওয়াকফ বোর্ড কলেজ, মাদুরাই ন্যাশনাল কলেজ অফ ইঞ্জিনিয়ারিং, তিরুনেলবেলি দ্য নিউ কলেজ, চেন্নাই ডেকান কলেজ অফ ইঞ্জিনিয়ারিং অ্যান্ড টেকনোলজি ডেকান কলেজ অফ মেডিকেল সায়েন্সেস লর্ডস ইনস্টিটিউট অফ ইঞ্জিনিয়ারিং অ্যান্ড টেকনোলজি, হায়দরাবাদ মুফখাম জাহা প্রকৌশল ও প্রযুক্তি কলেজ শাদান ইনস্টিটিউট অফ মেডিকেল সায়েন্সেস, হায়দরাবাদ হালিম মুসলিম পিজি কলেজ, কানপুর ইবনে সিনা একাডেমি অফ মধ্যযুগীয় চিকিৎসা ও বিজ্ঞান, আলীগড় জামিয়া আল বারকাত, আলীগড় এসকেবিএম ডিগ্রি কলেজ ,দিলদারনগর http://www.ahuuk.ac.in/about.php "University Act"। manuu.ac.in। Maulana Azad National Urdu University। ১২ জুন ২০১১ তারিখে মূল থেকে আর্কাইভ করা। সংগ্রহের তারিখ ২৪ জুন ২০১১।
ফ্লোরিয়ান কুলমাস

ফ্লোরিয়ান কুলমাস (জার্মান: Florian Coulmas) (জন্ম ১৯৪৯, হামবুর্গ, জার্মানি) ডুইসবুর্গ-এসেন বিশ্ববিদ্যালয়ে আধুনিক জাপানের ভাষা ও সংস্কৃতি বিষয়ক অধ্যাপক। তিনি ২০০৪ সালের অক্টোবর থেকে জাপানের টোকিওতে জাপান গবেষণার জার্মান ইন্সটিটিউটের পরিচালক। তিনি বহু বছর জাপানে বাস করেছেন। মূলত লিখন পদ্ধতি, সমাজভাষাবিজ্ঞান ও জাপানবিদ্যাতে গবেষণার জন্য তিনি খ্যাতি কুড়িয়েছেন। তিনি নিয়মিত জাপান টাইম্‌স, ফ্রাংকফুর্টার আল্‌গেমাইনে ৎসাইটুং এবং নয়ে ৎসুর্শার ৎসাইটুং দৈনিক পত্রিকাগুলিতে লিখে থাকেন। Population Decline and Ageing in Japan - The Social Consequences. Routledge 2007, আইএসবিএন ০-৪১৫-৪০১২৫-৯ Die Gesellschaft Japans. Arbeit, Familie und demographische Krise. Beck 2007, আইএসবিএন ৩-৪০৬-৫৪৭৯৮-২ Sociolinguistics. The Study of Speakers’ Choices. Cambridge University Press 2005, আইএসবিএন ০-৫২১-৫৪৩৯৩-২ Hiroshima - Geschichte und Nachgeschichte. Beck 2005, আইএসবিএন ৩-৪০৬-৫২৭৯৭-৩ Die Kultur Japans - Tradition und Moderne. Beck 2003, আইএসবিএন ৩-৪০৬-৫০৯১৬-৯ Writing Systems. Cambridge University Press 2002, আইএসবিএন ০-৫২১-৭৮৭৩৭-৮ Die Deutschen schreien - Beobachtungen von einem, der aus dem Land des Lächelns kam. Rowohlt, Reinbek 2001, আইএসবিএন ৩-৪৯৮-০০৯২১-৪ Japanische Zeiten. Eine Ethnographie der Vergänglichkeit. Kindler 2000, আইএসবিএন ৩-৪৬৩-৪০৩৯২-৭ Blackwell Encyclopedia of Writing Systems. Blackwell Publishers 1999, আইএসবিএন ০-৬৩১-২১৪৮১-X Das Land der rituellen Harmonie. Japan: Gesellschaft mit beschränkter Haftung. Campus 1993, আইএসবিএন ৩-৫৯৩-৩৪৯১৯-১ Die Wirtschaft mit der Sprache. Suhrkamp 1992, আইএসবিএন ৩-৫১৮-২৮৫৭৭-৭ The Writing Systems of the World. Blackwell Publishers 1991, আইএসবিএন ০-৬৩১-১৮০২৮-১ Sprache und Staat. de Gruyter 1985, আইএসবিএন ৩-১১-০১০৪৩৬-৯ Über Schrift. Suhrkamp 1982, আইএসবিএন ৩-৫১৮-০৭৯৭৮-৬ টেমপ্লেট:PND Deutsches Institut für Japanstudien, জার্মানির জাপান গবেষণা ইন্সটিটিউট
আল-জামেয়াতুল-ইসলামিয়া

আল জামেয়াতুল ইসলামিয়া হলো সুন্নি বেরলভী মুসলমানদের একটি ইসলামী মাদ্রাসা। এটি ভারতের উত্তরপ্রদেশ রাজ্যের ফৈজাবাদ জেলার রৌনাহানির কাছে অবস্থিত। আল জামেয়াতুল-ইসলামিয়া ১৯৬৪ সালে কামারুজ্জামান আজমি প্রতিষ্ঠা করেছিলেন। ডঃ সৈয়দ মাহফুজুর রহমান, ডাঃ সৈয়দ হাবিবুর রহমান, সৈয়দ মোহাম্মদ ইলিয়াছ, আলহাজ শামিউল্লাহ খান, হাজী সাগীর আহমেদ খান (কলকাতা), আখলাক খান (দিল্লি), মোস্তাক আহমেদ, মুন্নি খান, ইতলাফত আহমদ খান, মোহাম্মদ রিয়াজ খান ও ওয়াসিম আহমদ প্রভৃতি মূল ব্যক্তিদের একটি মূল দল আজমিকে সমর্থন করেছিল। ১৯৭৪ সালে জালালউদ্দিন কাদরিকে ম্যানেজার পদে নিয়োগ দেওয়া হয়। প্রাথমিক বিভাগ হিফজ বিভাগ (পবিত্র কোরআনের মুখস্থ) তাজবিদ ও ক্বিরাত বিভাগ আলিয়া বিভাগ পবিত্র কোরআনের ব্যাখ্যা প্রচার ও প্রচার বিভাগ ইফতা বিভাগ (ধর্মীয় আদেশ) প্রকাশনা বিভাগ সাংবাদিকতা বিভাগ কম্পিউটার বিভাগ উইকিমিডিয়া কমন্সে আল-জামেয়াতুল-ইসলামিয়া সংক্রান্ত মিডিয়া রয়েছে। ভারতে ইসলাম জমিয়াতুর রাজা আল জামিয়াতুল আশরাফিয়া মানজার-এ-ইসলাম "সংরক্ষণাগারভুক্ত অনুলিপি"। ৫ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৭ মে ২০২০।  "Archived copy"। ২০ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩ জুন ২০১১।  Azmi, H. Hazrat Allama Maulana Qamaruzzaman | The Muslim 500 ওয়েব্যাক মেশিনে আর্কাইভকৃত ১৮ অক্টোবর ২০১৫ তারিখে themuslim500.com "Archived copy"। ২০ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩ জুন ২০১১।
আল-কালকাশান্দি

শিহাব আল-দিন আবু ই-আব্বাস আহমাদ ইবন আলি ইবন আহমাদ আবদ আল্লাহ আল-কালকাশান্দি আল-ফাজারি বা আল-কালকাশান্দি (১৩৫৫ বা ১৩৫৬ - ১৪১৮) ছিলেন একজন মধ্যযুগীয় মিশরীয় বিশ্বকোষ রচয়িতা, বহুশাস্ত্রজ্ঞ ও গণিতবিদ। নীল বদ্বীপে জন্মগ্রহণকারী আল-কালকাশান্দি মিশরের কায়রোর মামলুক দরবারের কাতিব আল-দর্জ বা কেরানি নিযুক্ত হন। তার শ্রেষ্ঠ কর্ম হল একাধিক খণ্ডবিশিষ্ট প্রশাসনিক বিশ্বকোষ সুবহ্‌ আল-আ'শা। সুবহ্‌ আল-আ'শা ফি সিনা'য়াত আল-ইনশা হল ১৪ খণ্ডে রচিত বিশ্বকোষ। ১৪১২ সালে এর রচনা সমাপ্ত হয়। এটি ভূগোল, রাজনৈতিক ইতিহাস, প্রাকৃতিক ইতিহাস, প্রাণিবিদ্যা, খনিবিজ্ঞান, বিশ্বব্রহ্মাণ্ডবিদ্যা, ও সময় পরিমাপ সম্পর্কিত প্রশাসনিক নির্দেশিকা। শিহাব আল-উমারির মাসালিক আল-আবসার ফি মামালিক আল-আমসার অবলম্বনে রচিত বইটিকে আরবি প্রশাসনিক সাহিত্যের চূড়ান্ত প্রতিলিপির একটি বলে অভিহিত করা হয়। প্রারম্ভিক ইসলামী যুগ থেকে শুরু করে মামলুক যুগ পর্যন্ত সরকারের গদি নির্বাচন ও রাজ্যের আইনকানুন পৃথকভাবে প্রকাশিত হয়। ইবন আল-দুরাইহিম (১৩১২-১৩৬১) তথ্যগুপ্তিবিদ্যার উপর একটি বই লিখেছিলেন যাতে আল-সুবহ্‌ আল-আ'শা বইয়ের একটি বিষয়ের বর্ণনা ছিল। দুরাইহিমও তথ্য ব্যাখ্যাকরণের উৎস এবং তথ্যগুপ্তি বিশ্লেষণের উপর কাজ করেছিলেন, যেমন অক্ষর বিন্যাসের জন্য তালিকার ব্যবহার এবং একই শব্দে যেসব অক্ষর ব্যবহার হতে পারে না সেসব অক্ষর। সুবহ্‌ আল-আ'আশা ছিল সাংকেতিক লিপির বিকল্প ও স্থানবিন্যাসের প্রথম প্রকাশিত আলোচনা, এবং বহুলিপিয় সাংকেতিক লিপির প্রথম বর্ণনা, যেখানে প্রতিটি তথ্যগুপ্তিকৃত অক্ষরের জন্য একের অধিক বিকল্প নির্ধারণ করা হয়। বসওয়ার্থ, সি. ই. (২৪ এপ্রিল ২০১২)। পি. বিয়ারম্যান; ত. বিয়াঙ্কোয়া; সি. ই. বসওয়ার্থ; ই. ভ্যান ডোনজেল; ডব্লিউ. পি. হাইনরিখস, সম্পাদকগণ। al-Ḳalḳas̲h̲andī। এনসাইক্লোপিডিয়া অব ইসলাম, দ্বিতীয় সংস্করণ (ইংরেজি ভাষায়)। সংগ্রহের তারিখ ১৭ মে ২০২০।  মেইসামি, জুলি স্কট; স্টার্কি, পল, সম্পাদকগণ (১৯৯৮)। "al-Qalqashandi"। Encyclopedia of Arabic Literature (ইংরেজি ভাষায়)। ২। রুটলেজ। পৃষ্ঠা ৬২৯।  মাইকে ভ্যান বার্কেল (২০০৯)। "al-QALQASHANDĪ"। রজার এম. এ. অ্যালেন; টেরি ডিইয়ং। Essays in Arabic Literary Biography II: 1350-1850 (ইংরেজি ভাষায়)। Otto Harrassowitz Verlag। পৃষ্ঠা ৩৩১–৩৪০। আইএসবিএন 978-3-447-05933-6। সংগ্রহের তারিখ ১৭ মে ২০২০।  এল-তুডি, হেবা; আবদেলহামিদ, তারেক জালাল (সম্পাদকগণ), Selections from Ṣubḥ al-A‘shā by al-Qalqashand ī, Clerk of the Mamluk Court: Egypt: “Seats of Government ” and “Regulations of the Kingdom ”, from Early Islam to the Mamluks', Al-Masāq: Journal of the Medieval Mediterranean (2017) (ইংরেজি ভাষায়)। লেনন, ব্রায়ান (২০১৮)। Passwords: Philology, Security, Authentication (ইংরেজি ভাষায়)। হার্ভার্ড বিশ্ববিদ্যালয় প্রেস। পৃষ্ঠা ২৬। আইএসবিএন 9780674985377।  আরবি উইকিসংকলনে এই নিবন্ধ সম্পর্কে আদি লেখা রয়েছে: Ahmad al-Qalqashandi কালকাশান্দি, আহমাদ ইবন আলি (১৮৭৯)। Die Geographie und Verwaltung von Ägypten। ফার্ডিনান্ড ভুস্টেনফেল্ড কর্তৃক অনূদিত।  কালকাশান্দি, আহমাদ ইবন আলি (১৯০৩)। Ṣuhḥ al-aishā।
হোবা উল্কাপিন্ড

হোবা (/ˈhoʊbə/ HOH-bə) উল্কাপিন্ড, সংক্ষেপে হোবা পশ্চিম, যেটি একই নামের একটি খামের উপর পড়েছিল , নামিবিয়া এর অটযোজনডযুপা অঞ্চলে গোটফরট্রেন থেকে দূরে না। এটি পৃথিবীতে পতিত হওয়া সবচেয়ে বড় উল্কাপিন্ড। এটি সর্ববৃহৎ পরিচিত অক্ষত উল্কাপিণ্ড (একক অংশ হিসেবে) এবং ম্যানহাটনে রাখা কেপ ইয়র্ক উল্কাপিণ্ডের ৩১ টন আহনিঘিতো বা আর্জেন্টিনার ক্যাম্পো দেল সিলোর ৩১ টন গ্যানসিডোর সবচেয়ে বড় অংশের প্রায় দ্বিগুণ বিশাল। এটি পৃথিবীর পৃষ্ঠে পরিচিত সবচেয়ে বড় প্রাকৃতিকভাবে লোহার টুকরা (আসলে ফেরোনিকেল)। "হোবা" নামটি এসেছে Khoekhoegowab শব্দ থেকে যার অর্থ "উপহার"। ১৯৮৭ সালে সরকারকে অনুদানের পর একটি বৃত্তাকার পাথরের প্রবেশাধিকার এবং বসার জায়গা সহ একটি দর্শনার্থী কেন্দ্র নির্মিত হয়েছিল। হোবা উল্কাপিণ্ডের প্রভাব ,৮০,০০০ বছর আগেও সম্প্রতি ঘটেছে বলে মনে করা হয়।  এটি অনুমান করা হয় যে পৃথিবীর বায়ুমণ্ডল বস্তুকে এমনভাবে ধীর করে দেয় যে এটি পৃষ্ঠকে টার্মিনাল বেগের উপর প্রভাবিত করে, যার ফলে অক্ষত থাকে এবং সামান্য খনন (পৃথিবী থেকে বিতাড়ন) হয়।  প্রায় ১.৩ এর একটি ড্র্যাগ সহগ অনুমান করে, উল্কাটি প্রবেশের গতি থেকে বায়ুমণ্ডলে সাধারণত ৩ কিমি/সেকেন্ড (৭২০ মাইল) ধীর হয়ে গেছে বলে মনে হয় যা সাধারণত ১০ কিমি/সেকেন্ড (২২,৩৭০ মাইল) এর বেশি।  উল্কাটি অস্বাভাবিক কারণ এটি উভয় প্রধান পৃষ্ঠতলে সমতল। টেমপ্লেট:Metbull Cassidy, Joseph (২০০৯)। Place Names of Namibia A Historical Dictionary। Windhoek: Macmillan Education Namibia Publishers (Pty) Ltd। পৃষ্ঠা 37। আইএসবিএন 978-99916-0-654-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Spencer, L. J.; Hey, M. H. (মার্চ ১৯৩২)। "Hoba (South-West Africa), the largest known meteorite" (পিডিএফ)। Mineralogical Magazine and Journal of the Mineralogical Society। XXIII (136): 4। ডিওআই:10.1180/minmag.1932.023.136.03। বিবকোড:1932MinM...23....1S। ২০১৬-১২-১৫ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নীল মসজিদ (মাজার-ই-শরীফ)

নীল মসজিদ, যা হযরত আলীর মাজার নামেও পরিচিত, হচ্ছে আফগানিস্তানের উত্তর বালখ প্রদেশের মাজার-ই-শরিফের কেন্দ্রে অবস্থিত একটি মসজিদ। এই স্থানে অনেক তীর্থযাত্রী বার্ষিক নওরোজ (পার্সিয়ান নববর্ষ) উদ্‌যাপন করে। বার্ষিক জাহেন্দা বালা অনুষ্ঠানে হযরত আলীর সম্মানে একটি পবিত্র পতাকা উত্তোলন করা হয়। নতুন বছরে ভালো ভাগ্য লাভের জন্য অনেকে পতাকাটি স্পর্শ করে। সেলজুক রাজবংশের সুলতান আহমেদ সানজার এই স্থানে এই পর্যন্ত জানা প্রথম মাজারটি নির্মাণ করেছিলেন। এটি প্রায় ১২২০ সালের দিকে চেঙ্গিস খান আক্রমণ করার সময় ধ্বংস করা বা মাটির বাঁধের আড়ালে লুকিয়ে রাখা হয়। পঞ্চদশ শতাব্দীতে তৈমুরি সুলতান হুসেন বায়কারাহ মির্জা এখানে বর্তমান নীল মসজিদটি নির্মাণ করেছিলেন। এটি এখন পর্যন্ত মাজার-ই-শরীফের সবচেয়ে গুরুত্বপূর্ণ নিদর্শন এবং ধারণা করা হয় যে শহরের নামের (নোবেল মাজার, হজরত-ই-আলী শরীফের কবর) উৎস এই মাজার থেকে। ১৯১০-এর দশকের একটি নকশায় দেখা যায় যে মসজিদে এর আগে একটি ছোট প্রাচীরের প্রান্ত ছিল, যা পরে পার্কের জায়াগা তৈরি করার জন্য ভেঙে ফেলা হয়। যদিও সেটার দ্বারগুলো এখনও মাজারের প্রবেশপথ হিসাবে ব্যবহার করা হয়। কয়েক বছর ধরে আফগান রাজনৈতিক এবং ধর্মীয় নেতাদের বিভিন্ন আকারের সমাধিগুলো যুক্ত হচ্ছে। যা বর্তমানে মাজারের আকৃতির পরিবর্তন করছে। এর মধ্যে রয়েছে আমির দোস্ত মুহাম্মদ খান, ওয়াজির আকবর খানের বর্গক্ষেত্র গম্বুজযুক্ত সমাধি এবং আমির শের আলী ও তার পরিবারের জন্য অনুরূপ কাঠামো। স্থানীয় এক জনশ্রুতি অনুসারে, আলীকে হজরত আলীর মাজারে দাফন করা হয়েছে। শত্রুরা তার লাশকে অপমান করা থেকে রক্ষা করার জন্য আলীকে এখানে একটি সাদা উট নিয়ে এসেছিল বলে জানা যায়। তবে বেশিরভাগ মুসলিমই ধারণা করেন যে আলীকে ইরাকের নাজাফের ইমাম আলী মসজিদে কবর দেওয়া হয়েছে। আলীর কবর বলে খবর প্রচারণাটা ইসলামী সাম্রাজ্যে সমাধিটি সুরক্ষিত ও সম্মানিত করা হবে নিশ্চিতকরণের জন্য একটি কল্পকাহিনী হতে পারে। ২০১২ রমজান মুসলমান পুরুষরা নামাজ পড়ছে। ভবনের একটি প্রবেশপথ। ২০১১ সালে দূর থেকে মসজিদটি। মসজিদ চত্ত্বরে সাদা কবুতর। কাছ থেকে। পারস্য ঘরানার মোজাইক কাজ। আফগানিস্তানের মসজিদের তালিকা আফগানিস্তানে নওরোজ https://www.wondermondo.com/shrine-of-ali-mazar-i-sharif-blue-mosque/ "Janda Bala, flag raising, marked in Balkh"। www.pajhwok.com। ২০২০-০৩-২৮ তারিখে মূল থেকে আর্কাইভ করা। সংগ্রহের তারিখ ২০২০-০৩-২৮।  "Thousands celebrate Nowruz in Mazar-i-Sharif"। UNAMA (ইংরেজি ভাষায়)। ২০১০-০৩-২২। সংগ্রহের তারিখ ২০২০-০৩-২৮।  "Mazar-e Sharif, Afghanistan"। ArchNet। সংগ্রহের তারিখ ৫ মে ২০১৪।  Glassé, C. (২০০৩)। The New Encyclopedia of Islam।  উইকিমিডিয়া কমন্সে নীল মসজিদ (মাজার-ই-শরীফ) সংক্রান্ত মিডিয়া রয়েছে।
নাটানজ জামে মসজিদ

নাটানজ জামেহ মসজিদ এসফাহান প্রদেশের নাটানজ শহরে অবস্থিত একটি মসজিদ। এটি আলজাইতা এবং তাঁর পুত্র আবু সা'দ বাহাদুর খানের সময়ে নির্মিত হয়েছিল। মসজিদের ভবনগুলো পৃথক হলেও তাদের মধ্যে দূরত্ব কম। কমপ্লেক্সটিতে একটি মসজিদ, খানকাহ এবং আবদুসামাদ ইসফাহানির কবর ও ৩৭ মিটার উঁচু একটি মিনার রয়েছে। এশিয়ার মসজিদের তালিকা ইরানের মসজিদের তালিকা মসজিদ নামাজ ইসলাম "Encyclopaedia of the Iranian Architectural History"। Cultural Heritage, Handicrafts and Tourism Organization of Iran। ১৯ মে ২০১১। Archived from the original on ৭ ফেব্রুয়ারি ২০১৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Natanz Jame' Mosque"। ifpnews.com। সংগ্রহের তারিখ ৩১ জুলাই ২০১৯।  "Natanz"। irandoostan.com। সংগ্রহের তারিখ ৩১ জুলাই ২০১৯।